
L\ PACE LOCIS EIIS 


Celsitudo Sua Imperialis et Regalis Arehiduv 
Anna Maria, Hetruriae Princeps Ilaereditaria , di- 
lecta Soboles Nominatissimi loannis Nepomuceni 
Saxoniae Regis, Saxoniaeque Reginae Amaliae Au- 
gustae Filiae Maximiliani Iosephi olim Ravariae 
Regis , Dresdac pridie nonas Ianuarias A. R. S. 
MDCCCXXXVI in vitam ingressa est, inibiquc vir- 
tute et venustate adolescens, VIII kal. Decembres 
anni MDGCCLV1 nupsit Celsitudini Suae Impe- 
riali et Regali Archiduci Ferdinando, Magno Iuven- 
tutis Principi Hetruriae, pari tam sua, quam Maio- 
rum gloria praeclarissimo. Ex hoc connubio uni- 
cum idque germani amoris carissimum extat pi- 
gnus , nimirum pucrula Archidux nomine Maria 
Antonia Leopolda Annuntiata Anna Amalia lo- 
sepha Ioanna Immaculata Thecla , quae nata IV 
idus Ianuarii anni MDCCCLVIII vultu pacatis- 

simo Matrem reddit , atque animo etiam fore red- 
dituram abs antiquiori spectata Procerum probitate 
divinatur. 

Vix Neapolim praestans Archiducis Uxor cum 
Imperiali et Regali Familia pervenit, ut Celsitu- 
' dinis Suae Francisci Mariae Lcopoldi Principis Iu- 
ventulis in Regno Neapolitano solemnioribus inter- 
esset nuptiis, proh dolor , ex graviori febri quae 
nervos tenlavit , die nono et decimo a prima inva- 
letudine exantlato , IV idus Februarii volventis 
anni MDCCCLIX, hora autem astronomica ante 
meridiem decima, exacto aetatis suae anno tertio et 
vigesimo, vitam hanc cum immortalitate in osculo 
Iesu Crucefixi commutavit.— 

En paucis defletae Archiducis Efligiem non 
uno quidem opisthographo cohonestandae. 

Ingenio docilis; morum lenitate facilis; Ger- 
manica, Anglica , Gallica, Itala linguis eruditissi- 
ma ; musices , artiumque , quibus optima quaeque 
mulier praefulgeat, egregie perita ; tum in Coniu- 
gem affectu tenera , in Huius Parentes obsequio 
spectabilis ; Christianarum virtutum , praesertim 
Fortitudinis in Catholica Fide, peristylio munita; 
et peculiari animae bonae, quam sortita est, prae- 
rogativa, velul Angelus emicuit. Olli ea fuit maie- 

stas cum comitate , ut totius Imperialis et Begalis 
Domus vocitaretur Delicium, toliusque Hetruriae 
nimiam quantam sibi adscisceret bcnivolentiam : 
ea denique ( id quod inter muliebres dotes caput 
est ) in Virum Suum circumspecta consilii ratione 
excelluit, ut sive domi sive alibi Ipsum morantem 
vere summa afficeret laetitia, nempe quod Ferdi- 
nandum suum Anna Maria amore perenni recoleret. 

Cum ingravescente morbo sensibus destitue- 
retur, ab inexpugnabili lethalis somni necessitate, 
voce Viri Adfmiumque lacrimabili excitari, cupidis 
absentem Filiolam oculis quaerere , nominatim 
compellare, haud reperta, ingemere, Iesum Cruce- 
fixum adspicere! quiescere! mori!— en in brevi 
loculo magnarum virtutum supercilium. 

Plausus atque hymnos ex Ilegio Connubio 
Neapoli gliscentes excepit moestitia, luctus, lacru- 
mae: et publicam veluti iacturam, dedent Archi- 
ducem illius Mariae Amaliae Progeniem, quae filia 
Degis Saxoniae et Poloniae XIV kal. lanias anni 
MDCCXXXVIII nupsit Carolo Borbonio Utriusque 
Siciliae Degi : et Neapoli , ad Arcum quod Mirel- 
lium audit, anno MDCCXLVI Ecclesiam Monastc- 
riumque Carmclitarum Excalceatarum Hegia posuit 
magnificentia ; ideoque ipsam Ecclesiam Patronatus 

Borbonum Saxoniaeque inter innumera Caroli mo- 
numenta laudat historia; illius inquam Amaliae , 
quae III idus Septembres anni MDCCLIX Hispa- 
niarum Reqno cum Coniuge suo affulsit. 

Quis igitur in praesentiarum Hetruriae erit do- 
lor, ubi Eius Nomen integrae manebit memoriae 
in aevum? quinam infinitus Consanguineorum Ad- 
finiumque moeror? quae et quanta Dilecti Viri Sui 
maximo Amantissimae Coniugis desiderio extem- 
pore desolatio? 

O Princeps Fernandc, polo micat Anna Maria : 
Hu ic fuit alma Fides , Spes cita, vivus Amor. 

Te mocslum carosque suos solatur ab Alto, 
Illinc Hetruriae praesidium atque decus. 

Neapoli idibus Februarii A. D. MDCCCL1X. 

Composita in hoc conditorio Christiana Fide Immutationem ex pectat. 

IN PACE IN IDIPSIM. 


Nicolai: s Canonicis Bosckro 
In privata M. 5. Feudusakm II. Ilibliothrra 
Fice - llibliothecariia. 

